Margot Roose

Margot Roose (sündinud 7. veebruaril 1976 Tallinnas) on Eesti ringmajanduse ja keskkonnakaitse teemade eestvedaja ning poliitik. Ta on Erakond Eesti200 asutajaliige ning oli erakonna juhatuse liige aastatel 2020-2022. Tema algatusel ja juhtimisel viidi läbi Eesti esimene CO2 neutraalne valimiskampaania. Alates 14.04.2024 on ta Tallinna abilinnapea Jevgeni Ossinovski poolt juhitavas Tallinna Linnavalitsuses vastutades ettevõtluse, innovatsiooni ja jäätmemajanduse sh korraldatud jäätmeveo ja ringmajanduse teemade eest.   Raamatu Minu Amsterdam autor. Haridus Roose lõpetas 1994.aastal Tallinna Reaalkooli ja jätkas õpinguid aastal 1995 Tallinna Tehnikaülikoolis ärijuhtimise diplomiõppes, mille lõpetas 1999. aastal. Aastal 2006 sai ta London School of Journalism üldise ajakirjanduse erialal diplomi. Magistrikraadi omandas ta Livepooli Ülikoolis ärijuhtimises 2010 aastal.   Töö Alates 14.04.2024 töötab Margot Roose Tallinna linnavalituses abilinnapeana, vastutades ettevõtluse, ringmajanduse ja innovatsiooni valdkondade eest. 2016-2024 töötas ta Hollandi Välisministeeriumis, Baltikumi ja Soome jätkusuutliku majanduskoostöö atašeena.   2013-2016 oli ta kõrghariduse turundamise ettevõtte Providentiae kaasasutaja ja partner. 2007-2012 oli Roose [./Https://en.wikipedia.org/wiki/Laureate_Education Laureate Education] Inc kontsernis turundus- ja partnerlussuhete juht, vastutades online kõrgharidusprogrammide turundusstrateegia loomise ja ellu viimise eest globaalsel turul.   2000-2005 töötas Tallinna Maailmakaubanduskeskuses müügi- ja turundusjuhina.   Nõukogu liige – Elmo AS (2022-2023), Keskkonnainvesteeringute Keskus (2023-...) Juhatuse liige – Holland Business Club (2021-2023) Poliitiline tegevus Margot Roose on Eesti 200 asutajaliige, kelle peamine panus on olnud erakonna keskkonna- ning energiapoliitika ja ringmajandusele ülemineku programmi väljatöötamine. 2023 aasta Riigikogu valimiskampaanias esindas ta erakonda EPL/Delfi varivalitsuses keskkonna- ja energeetikaminister.   2023. aasta Riigikogu valimistel kandideeris Margot Roose Eesti 200 nimekirjas valimisringkonnas nr 2 (Tallinna Kesklinna, Lasnamäe ja Pirita linnaosa), kogus 1179 häält aga ei osutunud valituks, jäädes ringkonnas esimesena asendusliikmeks.   2021. aasta kohalike omavalitsuste volikogude valimistel kogus Roose valimisringkonnas nr 8 (Põhja-Tallinn) 545 häält. 2019. aasta Riigikogu valimistel kandideeris ta Eesti 200 nimekirjas valimisringkonnas nr 1 (Tallinna Haabersti, Põhja-Tallinna ja Kristiine linnaosa), kogus 152 häält ega osutunud valituks. Teoseid ja kirjutisi Margot Roose: Eesti 200-l on maailmavaatega kõik hästi! Arvestades viimase aja ülejooksikuid, on sellega teistes erakondades halvasti Delfi, 26.08.2024 Margot Roose: varasem linnajuhtide ringkaitse ajastu on Tallinnas lõppenud, ERR 09.08.2024 MARGOT ROOSE ⟩ Ettevõtjad väärivad realistlikke lubadusi ja kiiremat riiki, Postimees 16.07.2024 Tallinna abilinnapea: vaevalt kodus ja tööl korrektselt jäätmeid sorteeriv inimene avalikus ruumis seda ei tee, Delfi 01.08.2024 ÄRGEM ALAHINNAKEM PRÜGI! Margot Roose: prügikasti sisu tuleks vaadata aardeotsija pilguga, Õhtuleht 08.07.2024 PÄEVA TEEMA | Margot Roose: soodsa elektri hinna toob toimiv roheenergiasüsteem, mitte universaalteenusega vangerdamine - Eesti Päevaleht (delfi.ee), 24.01.2023 https://epl.delfi.ee/artikkel/120145762/varivalitsus-margot-roose-kes-vastutab-et-aastaga-on-eesti-inimesed-maksnud-energia-eest-1-2-miljardit-rohkem, 20.02.2023   Margot Roose: tahad osta ökotoitu, aga raha ei jätku? Peame rääkima rohevaesusest - Eesti Päevaleht (delfi.ee), 21.06.2021 Margot Roose: prügi sorteerimine on endiselt vajalik, 16.03.2021 Margot Roose: Viiskümmend rohelise varjundit | Müürileht (muurileht.ee), 11.01.2021 Margot Roose: tordikampaaniad ja kontserdid ei too muutust | Arvamus | ERR, 17.11.2020 Minu Amsterdam, Petrone Print 2011 Viited Valimisringkond nr 1. Tallinna Haabersti, Põhja-Tallinna ja Kristiine linnaosa Riigikogu valimised 2019 Valimisringkond nr 8. Kohaliku omavalitsuste volikogu valimised 2021 Valimisringkond nr 2, Tallinna Kesklinna, Lasnamäe ja Pirita linnaosa, Riigikogu valimised 2023